stanford-oval/wikipedia huggingface dataset:
Chess.com
טורנירים > Titled Tuesdays

זהו טורניר שבועי נושא פרסים לשחקנים בעלי תארים רשמיים מטעם פיד"ה. הוא כולל 11 סיבובים קצרים בשיטה השווייצרית ומתקיים באתר מדי יום שלישי מאז 2014. המשחקים מתנהלים בהקצאת זמן של 3 דקות לשחקן, עם תוספת של שנייה אחת למהלך ("בליץ"). בטורניר משתתפים באופן קבוע החזקים ברבי-האמנים של התקופה, כולל מגנוס קרלסן, היקארו נקמורה, מקסים ושייה-לגראב, אלכסנדר גרישצ'וק ופביאנו קרואנה. נקמורה זכה בטורניר מספר הפעמים הרב ביותר, והוא נוהג לשדר אותו ב־Twitch בשידורים חיים שזוכים לעשרות אלפי צופים.
טורנירים > Speed Chess Championships (אליפות שח מהיר)

Chess.com מארגן אליפות זו מאז 2016, בהשתתפות צמרת שחקני השחמט בעולם. מגנוס קרלסן זכה באליפות פעמיים בעוד היקארו נקמורה אוחז בארבע זכיות עד 2021.
טורנירים > PogChamps (פוגצ׳אמפס)

Chess.com אירח את טורניר פוגצ׳אמפס החל משנת 2020. טורניר זה מאופיין בתרבות הסטרימינג הפופולרית באתר Twitch, והמתחרים בו הם ברובם סטרימרים מצליחים מאתר זה, שאינם שחקני שחמט מקצועיים. קהל הצופים הנאמן שלהם נחשף דרך הטורניר למשחק השחמט, דבר שתרם לפופולריות של המשחק באינטרנט בסוף שנת 2020 יחד עם עלייתה לאוויר של המיני־סדרה גמביט המלכה. בין משתתפי הטורניר במהדורותיו השונות היו הסטרימרים xQc, Cr1TiKaL, Ludwig, Pokimane, אושיית היוטיוב MrBeast, הראפר לוג'יק והשחקן האיסלנדי ממשחקי הכס הפת׳ור יוליוס ביורנסון.
הערות שוליים

1 2  "Chess.com: A Social Networking Site For...Well You Can Probably Guess", TechCrunch, ‏07.08.2007 (ארכיון)
↑  פרופיל באתר, באתר Chess.com
↑  Chess.com: 1 Billion Games Served, Chess.com, ‏15.12.2014 (ארכיון)
↑  Chess.com Acquires Komodo, Chess.com, ‏25.05.2018 (ארכיון)
↑  Chess.com acquires broadcast rights for 2021 FIDE World Championship, Times of India, ‏18.11.2020 (ארכיון)
↑  Russia blocks chess website over Ukraine, France24, ‏24.04.2022 (ארכיון)
↑  On The Invasion Of Ukraine, Chess.com, ‏26.02.2022 (ארכיון)
↑  Dagens Næringsliv, Chess vil by 13 kroner aksjen for hele Play Magnus Group, ‏24.08.22 (בנורווגית) (ארכיון)
↑  Chess.com Makes Offer To Play Magnus Group, Chess.com
↑  Chess: Carlsen expands on 'cheating' suspicions, דויטשה ולה (ארכיון)
↑  The cheating scandal roiling the chess world has a new wrinkle, NPR (ארכיון)
↑  Hans Niemann Report, Chess.com, ‏04.10.2022
↑  Wesley So Becomes First-Ever Chess.com Global Champion, Chess.com
↑  Chess.com Reaches 100 Million Members, chess.com
↑  Titled Tuesday: All The Information, Chess.com (ארכיון)
↑  GM Hikaru On Twitch
↑  Nakamura Wins 2021 Speed Chess Championship Final With Double-Digit Dominance (ארכיון)
↑  Chess.com Launches PogChamps With Top Twitch Streamers, Chess.com, ‏14.06.2020 (ארכיון)
דניאל רנש (אנ'), מנהל תחום השחמט ב־Chess.com.
ניקו בר

| --- | --- |
אין תמונה חופשית
 לידה:  17 בפברואר 1955 (בן 69) 
 מדינה:  ישראל 
 מקום לימודים:  סטודיו למשחק ניסן נתיב 
 https://dub1998.wixsite.com/niko-bar/
 
ניקו בר (נולד ב-17 בפברואר 1955) הוא שחקן, מדבב ובמאי קולות ישראלי. בוגר הסטודיו למשחק בהנהלת ניסן נתיב.
קריירת דיבוב

בר דיבב, וביצע את במוי הקולות בסדרת  הטלוויזיה אגדות האחים גרים, וכן דמויות רבות שדיבב כגון: טובטוב הגמד (דיבובו הראשון), דן-דין השופט, האריה מ"הקוסם מארץ עוץ" ו"קומקום" מ"בסוד העניינים". כמו כן הוא השתתף בדיבוב הסדרות: "טאו טאו", "אבירי האור הקסום", "שוטרים וגנבים", "שלושת המוסקטרים"  "סמי הסנאי", "דני שובבני", "אלף ואחת אמריקות", "הצ'יפמאנקס", "סוד כמוס", "אגדות אנדרסן", "נילוס איש החלומות", "אגדות המלך שלמה", "פנג הלבן", "תינוזאורים בפעולה", "רחוב סומסום", "חוות סוסי הפוני", "רחוב קסם", "אגדות רוקדות", "ד"ר סוס", טיפת גשם ועוד, בשנת 2009 פרש מדיבוב, עד לשנת 2017 חזר בר לתהליך הדיבוב כשהוא אחראי על הסדרה "מקס המדען".
כשחקן

כשחקן התארח בר בסדרה "האמת העירומה", ששודרה בערוץ 10, והשתתף בהצגות תיאטרון.
אולפני דאב ניקו בר בע"מ

בר היה בעל אולפן הקלטות בתל אביב שהוקם ב-1991, וניהל קורסים לדיבוב. הוא שימש כבמאי במחלקת הדיבוב בטלוויזיה החינוכית. "אולפני דאב" נסגר בשנת 2001.
קומסול מולטיפיזיקס

| --- | --- |

 מפתח:  COMSOL
 מחזור חיים:  1986–הווה (כ־39 שנים) 
 גרסה אחרונה:  5.2 (16 בנובמבר 2015) 
 מערכת הפעלה:  חוצה-פלטפורמות
 סוג רישיון:  קנייני
 קטגוריה:  אלמנטים סופיים
 www.comsol.com
 
קומסול מולטיפיזיקס (באנגלית: COMSOL Multiphysics) היא תוכנת אנליזות אלמנטים סופיים שמתוחזקת על ידי חברת COMSOL, לפתרון ובניית סימולציות עבור יישומים הנדסיים ופיזיקליים מגוונים, ובייחוד תופעות מצומדות (גישת המולטיפיזיקליות של התוכנה). התוכנה מציעה בנוסף ליכולותיה גם ממשק נרחב עבור תוכנת MATLAB וארגזי הכלים שלה, לטובת מגוון רחב של אפשרויות תיכנות, קדם עיבוד וניתוח תוצאות. חבילות COMSOL הן חוצות-פלטפורמות (Microsoft Windows, מקינטוש, לינוקס). בנוסף לממשקי משתמש מבוססי פיזיקה קונבנציונליים, התוכנה מאפשרת הכנסת מערכות מצומדות של משוואות דיפרנציאליות חלקיות. הגרסה הקודמת של התוכנה (לפני שנת 2005) נקראה FEMLAB.
התוכנה פותחה בשנת 1986 על ידי שני סטודנטים בוגרים, סונטה ליטמרק ופראד סעידי, אשר למדו אצל גרמונד דהלקוויסט, מתמטיקאי שוודי נודע, בהתבסס על קוד שפותח עבור קורס מתקדם באוניברסיטת Royal Institute of Technology שבסטוקהולם, שוודיה. בישראל משווקת התוכנה על ידי חברת נומריקל.
מודולים

פרק זה טעון עריכה. אנא תרמו לוויקיפדיה .  הסיבה היא: ניסוח מעט פרסומי לעיתים.
מודול AC/DC
מודול אקוסטיקה - Acoustics Module
מודול סוללות ותאי דלק - Batteries & Fuel Cells Module
מודול יבוא CAD Import Module - CAD
מודול CFD
מודול הנדסת תגובות כימיות - Chemical Reaction Engineering Module
מודול קורוזיה - Corrosion Module
מודול יבוא ECAD Import Module - ECAD
מודול אלקטרוכימיה - Electrochemistry Module
מודול אלקטרודיפוזיציה - Electrodeposition Module
מודול עייפות החומר - Fatigue Module
מודול יבוא קבצים ל CATIA V5
מודול גיאומכניקה - Geomechanics Module
מודול מעבר חום - Heat Transfer Module
מודול LiveLink for AutoCAD
מודול LiveLink for Creo Parametric
מודול LiveLink for Excel
מודול LiveLink for Inventor
מודול LiveLink for MATLAB
מודול LiveLink for Pro/ENGINEER
מודול LiveLink for Solid Edge
מודול LiveLink for SolidWorks
מודול ספריית החומרים - Material Library
מודול MEMS
מודול מיקרופלואידיקה - Microfluidics Module
מודול מיקסר - mixer Module
מודול זרימה מולקולרית - Molecular Flow Module
מודול דינמיקת גופים מרובים - Multibody Dynamics Module
מודול חומרים מבניים שאינם ליניאריים - Nonlinear Structural Materials Module
מודול אופטימיזציה - Optimization Module
מודול מעקב חלקיקים - Particle Tracing Module
מודול זרימה בצינור - Pipe Flow Module
מודול פלסמה - Plasma Module
מודול RF
מודול מוליכים למחצה - Semiconductor Module
מודול מכניקה מבנית - Structural Mechanics Module
מודול זרימה תת-קרקעית - Subsurface Flow Module
מודול אופטיקת גלים - Wave Optics Module
המודול מאפשר לבצע סימולציה של מערכות משולבות של גופים גמישים וקשיחים, כאשר כל גוף יכול להיות נתון לתזוזות סיבוביות רבות. ניתוח מסוג זה מסייע בזיהוי נקודות קריטיות במערכות עם גופים מרובים, וכך ניתן לקבל ניתוחים מבניים יותר מפורטים ברמת הרכיב.
חנוך הניך בורנשטיין

רבי חנוך הניך בורנשטיין (ה'תרנ"ז, 1897 - כ"ו באלול ה'תשכ"ה, 23 בספטמבר 1965) היה האדמו"ר הרביעי מסוכטשוב.
המצבה על קברו בהר המנוחות
קורותיו

נולד בפולין, לאדמו"ר רבי שמואל בורנשטיין, בעל "שם משמואל". בשנת תרע"ו נישא לפריידל, בתו של האדמו"ר רבי נתן נחום הכהן רבינוביץ מקרימילוב, משושלת חסידות רדומסק. היה ידוע בחיבתו והשתוקקותו הרבה לעלות לארץ ישראל, ובשנת ה'תרפ"ה (1925) עלה לארץ ישראל והתיישב בשכונת הבוכרים בירושלים, בה גר שנים מספר. עם ייסוד שכונת בית וגן בירושלים עבר להתגורר בה. היה יו"ר המחלקה החרדית בקק"ל, היה חבר באגודת ישראל, אך תמך גם בציונות הדתית, וערך את הירחון "ההד" שיצא בירושלים .
לאחר השואה שבה נספה אחיו, האדמו"ר השלישי מסוכטשוב, רבי דוד בורנשטיין, הוכתר כאדמו"ר הרביעי מסוכטשוב. הקים את בית המדרש סוכטשוב בירושלים. גיסו, הרב ישעיהו שפירא, 'האדמו"ר החלוץ', שהה בביתו בתקופה האחרונה לחייו.
בתחילת שנות ה-50, הקים את חברת "נזר" להוצאת ספרי סבו האבני נזר במהדורה חדשה, וכך כתב במכתבו להרב מיכאל אליעזר פארשלעגער מיום י"ג בטבת תשי"א
בודאי ישמח כ"ג לשמוע כי בימים אלה חתמתי על הסכם להדפסת ספרי "אבני נזר" באמריקה... כן הדפסתי כאן מחדש את "שם משמואל" כרך א'... כן נדפס בזמן האחרון ספר "אגלי טל"...
וכן הוציא לאור הגדה של פסח עם ביאור אביו השם משמואל ואחיו החסדי דוד. והדפיס במהדורה חדשה את ספרו של אביו "שם משמואל" כשהוא מוסיף מאות מראי מקומות בתוך הספר..
נפטר בכ"ו באלול ה'תשכ"ה, 23 בספטמבר 1965, ונקבר בהר המנוחות בירושלים.
בניו

בנו הרב אברהם יוסף, היה חתנו של רבי משה צבי מטולנה פילדלפיה.
בנו שמואל היה מנהל מחלקת החינוך בסוכנות היהודית.
בנו רבי מנחם שלמה בורנשטיין הוכתר אחריו לאדמו"ר החמישי מסוכטשוב.
ספריו

אחיו, אהרן ישראל בורנשטיין (שהשתייך לציונות הדתית), הוציא לאור את "נאות הדשא", ספר הכולל מתורת ארבעת אדמו"רי סוכטשוב (הדש"א ראשי תיבות של שמותיהם: הניך, דוד, שמואל, אברהם), 1997.
"מחשבה טובה", ליקוט מדברי תורתו, ה'תשע"ה.
הערות שוליים

↑  הרב ר' ישעיהו שפירא ז"ל, הצופה, 20 במאי 1945, עמ' 1; הרב ישעיהו שפירא, הבקר, 20 במאי 1945, עמ' 4.
↑  בן ציון בערגמאן, מיכאל באחת עמ' קסד
↑  הרב מרדכי גימפל בארג, באהלה של תורה: שם משמואל, הצופה, 1 באפריל 1955, עמ' 5
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מסע אל הירח

| --- | --- |

צילום מתוך הסצנה בסרט בו החללית נוחתת על פניו של הירח
 מבוסס על:  מהארץ לירח 
 בימוי:  ז'ורז' מלייס
 הופק בידי:  ז'ורז' מלייס
 תסריט:  ז'ורז' מלייס   גסטון מלייס
 עריכה:  ז'ורז' מלייס
 שחקנים ראשיים:  ז'אן ד'לסי
 מוזיקה:  ז'ורז' מלייס 
 צילום:  Lucien Tainguy 
 מדינה:  צרפת צרפת
 חברת הפקה:  Star Film Company 
 חברה מפיצה:  ז'ורז' מלייס 
 שיטת הפצה:  וידאו על פי דרישה 
 הקרנת בכורה:  1 בספטמבר 1902 (צרפת)   4 באוקטובר 1902 (ארה"ב)
 משך הקרנה:  14 דקות (בקצב של 16 פריימים לשנייה, כמקובל באותם זמנים)   8 דקות (בקצב של 25 פריימים לשנייה)
 שפת הסרט:  צרפתית
 סוגה:  סרט מדע בדיוני, סרט אילם, סרט מבוסס יצירה ספרותית, סרט קומדיה 
 מקום התרחשות:  הירח 
 דף הסרט ב־IMDb
 
מסע אל הירח (בצרפתית: Le Voyage dans la lune) הוא סרט ראינוע צרפתי בשחור-לבן משנת 1902. הסרט, שאותו כתב וביים חלוץ הראינוע ז'ורז' מלייס, בסיועו של אחיו גסטון, הוא סרט המדע הבדיוני הראשון בהיסטוריה. הסרט מבוסס באופן רופף על עלילות הספרים "מהארץ לירח" של ז'ול ורן ו"האנשים הראשונים על הירח" של הרברט ג'ורג' ולס.
אורכו של הסרט הוא כ-14 דקות בהקרנה של 16 פריימים לשנייה, הקצב המקובל בתקופתו. הסרט זכה לפופולריות רבה בתקופת הקרנתו והוא המוכר ביותר מבין סרטיו הרבים של מלייס. כיום הסרט מצוי ברשות הציבור, לאחר שפג תוקפן של זכויות היוצרים עליו.
על הסרט אמר חוקר הקולנוע האמריקני קן דנסיגר:
..."מסע אל הירח" אינו אלא סדרה של שוטים משעשעים, כל אחד סצנה בפני עצמו. הקטעים מספרים סיפור, אך לא בצורה שאנו מורגלים לה. רק אחרי עבודתו של האמריקאי אדווין פורטר, העריכה נהייתה יותר תכליתית
עלילת הסרט

בפגישה של קבוצת אסטרונומים, מציע נשיא הקבוצה מסע לירח. לאחר ויכוח סוער ביניהם, הם מחליטים לקבל את ההצעה. לנשיא מצטרפים חמישה אסטרונומים אמיצים. הם בונים חללית בצורת קליע ומשגרים אותה לחלל באמצעות תותח ענקי. עם התקרבותם לירח, נראה על פניו "האדם על הירח" וכשהחללית נוחתת על פני הירח היא נוחתת על עינו.
לאחר שנחתו בשלום על פני הירח, ובהתעלמות מוחלטת מהסצנה הקודמת בה נחתה החללית על עינו של הירח, האסטרונומים צופים בפליאה בסביבתם ובכדור הארץ המרוחק זורח על פני שמי הירח. מיד אחר כך, מותשים ממסעם, האסטרונומים הולכים לישון. במהלך שנתם מופיעים מספר עצמים ויצורים: שביט שחולף על פני שמי הירח, שבעה כוכבים עם פנים אנושיות המייצגים את כוכבי העגלה הגדולה, אדם זקן נשען אל מחוץ לחלון בכוכב הלכת שבתאי, הטיטאנית פויבה וילדה קטנה שמחזיקה בכוכב. פויבה ממטירה שלג שמעיר את האסטרונומים משנתם, אשר מוצאים מקלט מפני השלג והקור במערה מלאה בפטריות ענקיות. אחד האסטרונומים מוציא מטרייה על מנת להשוות את גודלה עם גודל הפטריות, אך זו מיד הופכת לפטריה וגדלה לממדים עצומים.
בנקודה זו מופיע אחד מן החייזרים, יושבי הירח, המכונים "סלנואידים" (Selenite; לקוח משמה של סלנה, אלת הירח ביוונית). החייזר מתנפל על האסטרונומים אך הם הורגים אותו בקלות, מאחר שהיצורים הללו מתפוצצים מכל מכה חזקה. חייזרים רבים נוספים מופיעים, לוכדים את האסטרונומים ומביאים אותם בפני מנהיגם בארמונו. אחד האסטרונומים מצליח להשתחרר והורג את מנהיג החייזרים על ידי הטחתו ברצפה. האסטרונומים בורחים בחזרה אל החללית שלהם, כשרק אחד מהם נשאר אל מחוץ לה, על מנת להפיל אותה לחלל מהצוק שעליו הייתה. ברגע האחרון אחד מן החייזרים מצליח לאחוז בחללית, ויחד עם החללית והאסטרונומים נופל לחלל. החללית נופלת מהירח לכדור הארץ ונוחתת בים, צפה אל מעל פני הים ומובלת על ידי ספינה אל היבשה. בסצנה האחרונה של הסרט, שאבדה ונמצאה בשנת 2002, כמאה שנים בדיוק אחרי יצירת הסרט, מתקבלים האסטרונומים בתשואות ובמצעד של כבוד.
אזכורים

בשנת 1995 הוציאה להקת הרוק האלטרנטיבי "סמאשינג פאמפקינס" קליפ לשיר "Tonight, Tonight" בהשראת הסרט.
בשנת 2012 הוציא הרכב המוזיקה האלקטרונית הצרפתי "Air" הוציא את אלבום האולפן הששי שלו תחת שם הסרט בצרפתית, כאשר עטיפת האלבום מתכתבת עם סצנת נחיתת החללית על הירח מתוך הסרט. המוזיקה לאלבום נכתבה בהשראת הסרט, וכפס-קול לסרט.
בסדרה "אוגי והמקקים" ישנו פרק המבוסס על סרט זה.
הסרט, ובפרט הסצנה בה החללית נוחתת בעינו של הירח, מופיעים בספר "התגלית של הוגו קברה" מאת בריאן סלזניק, וכן בסרט "הוגו" שמבוסס עליו.
הערות שוליים

↑  Ken Dancyger, The Technique of Film and Video Editing: History, Theory, and Practice, New York: Focal Press, 2006, p. 3
↑  IMDb פרטי טריוויה בנוגע לסרט באתר
| --- | --- |
בקרת זהויות :  NLI: 987007372056705171  BnF: cb165236688 (data)  GND: 7676786-3  LCCN: n2010042645  NLA: 35899617  SUDOC: 15676556X  VIAF: 183034850   WorldCat (עם VIAF): 183034850 
הסרט "המסע אל הירח" במלואו, בקריינות צרפתית
רכבת קלה (סרט)

| --- | --- |
 בימוי:  עמוס גיתאי
 תסריט:  עמוס גיתאי, מארי-חוסה סנסלמה
 עריכה:  יובל אור
 שחקנים ראשיים:  מתייה אמלריק   פיפו דלבונו   חנה לסלאו   רותם אבוהב
 מוזיקה:  לואי קלוויס
 צילום:  אריק גוטייה
 מדינה:  ישראל
 הקרנת בכורה:  3 בספטמבר 2018
 משך הקרנה:  94 דקות
 שפת הסרט:  עברית
 סוגה:  סרט דרמה, סרט עלילתי
 מקום התרחשות:  ירושלים 
 דף הסרט ב־IMDb
 
רכבת קלה הוא סרט דרמה ישראלי בבימויו של עמוס גיתאי, ובכיכובם של מתייה אמלריק ופיפו דלבונו. הוא עלה לאקרנים בישראל ב-3 בספטמבר 2018.
תקציר העלילה

הסרט מספר אודות אוסף של אפיזודות המתרחשות כולן ברכבת הקלה בירושלים, המשמשת כמיקרוקוסמוס וכמראה אנושית למציאות הישראלית.
האוון גו-האן

זהו שם קוריאני; שם המשפחה הוא .
האוון גו־האן (בקוריאנית: 황교안, בהנג'ה: 黃敎安, באנגלית: Hwang Kyo-ahn; נולד ב־15 באפריל 1957) הוא ראש הממשלה הארבעים וארבעה של קוריאה הדרומית, שכיהן גם כנשיאהּ בפועל של המדינה.
ביוגרפיה

האוון נולד בסיאול.
מ־11 במרץ 2013 עד 18 ביוני 2015 כיהן כשר המשפטים. מכהן כראש ממשלה מ־18 ביוני 2015.
מ־9 בדצמבר 2016, אז הושעתה הנשיאה פאק גון־הייה על ידי האספה הלאומית, כיהן האוון כנשיאהּ בפועל של המדינה. האוון הוסיף לכהן כנשיא בפועל גם לאחר שפאק הודחה מתפקידה ב־10 במרץ 2017. כהונתו של האוון כנשיא בפועל הסתיימה ב־10 במאי 2017 עם השבעתו של מון ג'יאה־אין לנשיא. למחרת הסתיימה גם כהונתו כראש ממשלה.
האוון הוא עורך דין בהכשרתו. נשוי ואב לשניים.
האימפריה המונגולית

| --- | --- |

 
 ממשל
 משטר:  חאן
 ראש המדינה:  כגן 
 כגן:  ג'ינגיס חאן
 שפה נפוצה:  מונגולית, סינית, פרסית
 עיר בירה:  חרחורין, חאנבאליק
 רשות מחוקקת:  קורילטאי 
 גאוגרפיה
 יבשת:  אירואסיה
 היסטוריה
 הקמה:   
 הקמה:  1206
 פירוק:   
 פירוק:  1294
 ישות קודמת:  שושלת ג'ין (1115–1234), האימפריה הח'ווארזמית, מערב שיה, קארה חיטאי, המדינה האיסמאעילית-ניזארית 
 ישות יורשת:  שושלת יואן שושלת יואן   אורדת הזהב אורדת הזהב   צ'אגאטאי (חאנות) צ'אגאטאי   אילח'אן
 שטח בעבר:  33 מיליון קמ"ר (נכון ל־1268)
 אוכלוסייה בעבר:  110 מיליון (נכון ל־1268)
 שונות
 
 
האימפריה המונגולית הייתה האימפריה השנייה בשטחה בתולדות האנושות (אחרי האימפריה הבריטית), והגדולה ביותר מבחינת שטח יבשתי רציף, כשהיא מתפרשת בשיאה (בשנת 1268) על פני כ-33 מיליון קמ"ר – מדרום-מזרח אסיה ועד למזרח אירופה. האימפריה נוסדה על ידי ג'ינגיס חאן בשנת 1206. תחת שלטונה חיו 22.3% מאוכלוסיית העולם בזמנו, כ-110 מיליון תושבים, והיא שלטה גם בארצות גדולות כמו סין, איראן ורוסיה. בסוף המאה ה-13 החלה האימפריה המונגולית להתפרק, וחולקה לארבעה חלקים: חאנות צ'אגאטאי, שושלת יואן, אורדת הזהב והשושלת האילח'אנית.
עלייתה של האימפריה

בעזרת כוח צבאי ומניפולציה פוליטית איחד ג'ינגיס חאן את השבטים המונגולים הנוודים היריבים תחת הנהגתו ב-1206. במהרה נקלעו המונגולים למלחמה בממלכת ג'ין וממלכת שיה המערבית בצפון סין. הם כבשו את מזרח פרס ב-1220, ועד מהרה דהרו לכיוון מזרח רוסיה והקווקז. לפני שמת, חילק ג'ינגיס חאן את האימפריה בין בניו שהמשיכו לשלוט ביד רמה והרחיבו את גבולותיה של האימפריה.
עלייתה של האימפריה > אירועים עיקריים בתחילת דרכה של האימפריה

1206: טמוצ'ין ששלט בכל מונגוליה, קיבל את התואר ג'ינגיס חאן, שמשמעותו גדול השליטים, או שליט העולם.
1207: המונגולים התחילו במערכה נגד ממלכת שיה המערבית (הטנגוטים), שכללה את חלק מצפון מערב סין וחלקים מרמת טיבט (היום צ'ינגהאי). המערכה נסתיימה חלקית ב-1210 עם כניעתו של שליט שיה לג'ינגיס חאן (וכניעה סופית ב-1227, כאשר במהלך המערכה מת ג'ינגס חאן עצמו, מסיבות טבעיות).
1211: ג'ינגיס חאן הוביל את צבאותיו דרך מדבר גובי נגד שושלת ג'ין מצפון סין. באותו זמן, אחד השבטים המונגולים שלא סרו למשמעתו של ג'ינג'ס, שבט נאימן, מכריז על נאמנותו לממלכת קארה חיטאי. כתוצאה מכך, מנהיג הנאימנים, קושלוק, הופך למנהיג הקארה חיטאי.
1218: המונגולים כבשו את אתת (כיום אזור בקזחסטן) ואת אגן טארים (צפון סין). במערב, הוצאתו להורג של שגריר מונגולי בפרס על ידי השאה של האימפריה הח'ווארזמית פתחה את הדהירה המונגולית למערב. באותו זמן, ג'ינג'יס ח'אן פולש לממלכת קארה חיטאי, הורג את קושלוק, ושם קץ לממלכת החיטאיים.
1219: המונגולים חצו את ג'קראסטס (נהר במרכז אסיה) והתחילו בפלישתם לטרנסאוקסאניה.
1219–1221: בשעה שהמלחמה בצפון סין עדיין נמשכת, המונגולים חדרו למרכז אסיה והשמידו את האימפריה הח'ווארזמית בפרס.
1223: המונגולים זכו בניצחון חשוב נגד לוחמים סלאבים בקרב על נהר קלקה, כיום אוקראינה.
1227: מותו של ג'ינגיס חאן; המנהיגים המונגולים חזרו לבירה כדי לערוך התייעצות ביניהם ובסיומה אוגדיי ח'אן עולה לשלטון. גודלה של האימפריה בשלב זה כבר היה כ-26 מיליון קמ"ר, פי ארבעה משטחה של האימפריה הרומית.
1234: כיבוש החלק הצפוני של סין מידי שושלת ג'ין.
1237: תחת הנהגתו של באטו חאן, המונגולים חזרו למערב כדי לכבוש את הנסיכות של רוס של קייב.
1240: המונגולים בזזו את קייב. צבא מונגולי נוסף פלש לקוריאה.
1241: המונגולים הביסו את ההונגרים והקרואטים בקרב על סאג'ו, ואבירים טבטונים בקרב על ליגניטץ בפולין.
1241–1242: תחת הנהגתו של באטו חאן המונגולים פלשו לבולגריה ואילצו אותם לשלם מיסים שנתיים.
1253: כיבוש העיר דאלי וממלכת דאלי בחבל יונאן של ימינו.
1279: שושלת סונג מגיעה אל קיצה כאשר קובילאי ח'אן כובש את האנגג'ואו, בירת הקיסרות, ובכך מביא לסיום ההשתלטות על שטח סין.
ארגון האימפריה > מערך הצבא

המונגולים פיתחו שיטה פשוטה אך יעילה מאוד של לוחמה. היא התבססה על המסורת הישנה של לחימה בערבה ובשטחים פתוחים, כפי שהיה נהוג בפרס מאז ימי הממלכה האחמנית. הצבא הורכב מיחידות של עשרה אנשים שנקראו ארבאן. עשרה ארבאנים יצרו פלוגה שנקראה ג'אגון; עשרה ג'אגון יצרו גדוד שנקרא מינגהאן ועשרה גדודים יצרו חטיבה שנקראה טומן (הכוללת כ-10,000 לוחמים), שהיא המקבילה לאוגדה מודרנית.
שישה מכל עשרה לוחמים מונגולים היו קשתים רכובים בעלי שריון קל, ויתר הארבעה היו פרשים כבדים יותר או פרשים נושאי רומח. לקשתים המונגולים הייתה יכולת של יריית חיצים אחורה תוך כדי רכיבה קדימה בדיוק רב. הפרשים הקלים שנקראו קאשיק, היו ניידים ביותר ביחס לסטנדרטים של אותם ימים ויכלו לבצע טקטיקות של איגוף בקלות, לעומת האבירים מאירופה שלא היו מסוגלים לכך.
הסוסים המונגולים היו קטנים יחסית, ובמרוץ בתנאים שווים הם היו מאבדים יתרון. מאחר שלשאר הצבאות היו פרשים כבדים בהרבה, המונגולים יכלו בקלות להשיג את אויביהם בקרב. בנוסף, הסוסים המונגולים היו מאוד חזקים ובעלי סיבולת גבוהה, דבר שאפשר להם לעבור מרחקים גדולים בקלות ולהפתיע את האויב, כשהוא מצפה שהם יגיעו בעוד ימים, אם לא שבועות מאוחר יותר.
שלא כמו צבאות נודדים אחרים כמו ההונים או הוויקינגים, למונגולים לא הייתה בעיה בלחימת מצור. מיד לאחר מספר כישלונות לא מהותיים בהתקפת ערים בצפון סין, גייסו המונגולים מומחים צבאיים ומהנדסים סיניים מהערים שנכבשו ובעזרתם הם בנו כלי מצור כמו הטרבושה, הקטפולטה ומכונות אחרות, דבר שאפשר הטלת מצור גם על ערים מוגנות ומבצרים. כלי המצור האלה נתגלו יעילים גם במערכה האירופאית, שכן הם נבנו במקום שבו השתמשו בהם באמצעות עצים שהיו בסביבה.
המשמעת בצבא המונגולי הייתה גבוהה ביותר. הכוחות של האימפריה המונגולית היו מאומנים, מסודרים, ומצוידים לניידות ולמהירות. לחיילים המונגולים היה שריון קל ביחס לצבאות אחרים שמולם התמודדו המונגולים, זאת כדי להגביר את ניידותם בשדה הקרב. בנוסף, קווי האספקה פעלו באופן עצמאי על ידי החיילים, מה שהגביר מאוד את מהירות הצבא ושליחים מונגולים עזרו לשמור על קשר בין החיילים למפקדיהם.
כל המערכות הצבאיות תוכננו היטב ובזהירות, על ידי סיור בשטחי האויב ואיסוף מידע מודיעיני על תנועת צבאות. ההצלחה של הארגון והניידות של הצבא המונגולי אפשרו להם להילחם בכמה חזיתות בבת אחת. כל הגברים מגיל 16 עד 60 שיכלו לעבור את האימונים המפרכים הורשו להתגייס לצבא, מה שנחשב לכבוד גדול בקרב השבטים הלוחמים.
ארגון האימפריה > חוקים וממשל

באימפריה המונגולית הונהגה שיטת חוקים על ידי ג'ינגיס חאן, שנקראה יאסה, שמשמעותה סדר. אחד החוקים העיקריים ביאסה היה שמעמד האצילים קיבל יחס זהה לזה של האדם הפשוט. מערכת החוקים הקפדנית הפכה את האימפריה המונגולית למקום בטוח מאוד ומנוהל כהלכה. חוקרים ומבקרים מאירופה נדהמו מהארגון המופתי והסדר באימפריה.
בין השאר, מצביאים וראשי שבטים נבחרו על פי יכולותיהם, לכל הדתות היה חופש מוחלט, כל צורות העינוי היו לא חוקיות, גנבה וונדליזם היו אסורים לחלוטין. לפי האגדה, אישה שהחזיקה שק מטבעות זהב יכלה לטייל בבטחה מקצה אחד של האימפריה לשני.
גם בכתביהם של סוחרים מאירופה (והמפורסם שבהם – מרקו פולו) נרשמת התפעלות מהיעילות והסדר ששרר באימפריה.
האימפריה נוהלה על ידי פרלמנט לא דמוקרטי, שנקרא קורילטאי, שבו נאספו מנהיגי השבטים ונפגשו עם החאן כדי לדון על מדיניות הפנים והחוץ.
בכל רחבי האימפריה פותחו דרכי מסחר ומערכות דואר מתוחכמות (שנקראו "יאם"). סוחרים ושליחים לרוב מסין, מהמזרח התיכון ומאירופה השתמשו במערכת זו. ג'ינגיס חאן יצר גם שפה כתובה, כדי לאפשר לתושבים ללמוד קרוא וכתוב, ופטר מורים, עורכי דין ואמנים מתשלום מיסים, אף על פי שהמיסים נשארו כבדים על כל שאר הנתינים.
ארגון האימפריה > דת

האליטה המונגולית ורובם של הנוודים היו שאמאניסטים, וכן גם משפחת המלוכה מימי ייסוד האימפריה. עם זאת, המונגולים היו מאוד סובלניים כלפי רוב הדתות, ולרוב גם סגדו למספר דתות ביחד. כדי למנוע סכסוכים בין הדתות הרבות, קבע ג'ינגיס חאן חוקה שתבטיח חופש דת מוחלט, אף שהוא עצמו היה שאמניסט כאמור. תחת הנהגתו, כל מנהיגי הדת היו פטורים מלשלם מיסים.
בגלל אורח החיים הנוודי, היה מספר קטן מאוד של בתי תפילה למיניהם. למרות זאת, תחת שלטונו של אוגדיי חאן נבנו מספר פרויקטים בבירה המונגולית חרחורין. בנוסף לארמונות, אוגדיי בנה בין היתר בתי תפילה לבודהיסטים, למוסלמים, לנוצרים ולדאואיסטים. הדת השלטת באותה תקופה בבית המלוכה של אוגדיי הייתה הנצרות הנסטוריאנית, בהשפעת שבט הקראיידים הטורקי שישב במונגוליה הקדומה והחזיק בדת זו. כתוצאה מכך, אשתו הקראידית של אוגדיי הייתה נוצרייה, וגם נשותיהם של אחיו של אוגדיי, שהיו אף הן קראיידיות נוצריות.
כיבושים צבאיים > מרכז אסיה

לאחר שהביסו את ממלכת קארה חיטאי, האימפריה המונגולית גבלה במערב עם האימפריה הח'ווארזמית (איראן של היום), שנשלטה על ידי השאה עלאא' א-דין מוחמד. השאה כבש שטחים במזרח כמו סמרקנד ואפגניסטן והיה גם מצוי בסכסוך עם הח'ליף של בגדאד ממערב לאחר שסירב להכיר בו כמנהיג הראשי של האסלאם. ג'ינגיס חאן לא תכנן כלל לפלוש לח'ווארזם בטווח הקרוב, אלא קיווה לשתף פעולה עם הפרסים בתחום הכלכלי ואולי אפילו לכרות ברית עימם. ב-1218 החלו שתי האימפריות לשתף פעולה ביניהן ויצרו דרכי מסחר.
השאה היה מאוד חשדן לגבי כוונותיו של ג'ינגיס חאן, במיוחד לאחר שקיבל מסרים מהשגרירים שלו בסין שתיארו כמה אכזריים היו המונגולים כשכבשו ערים סיניות. בנוסף, הח'ליף של בגדאד ניסה להצית מלחמה בין המונגולים לשאה מספר שנים לפני כן, אך ג'ינגיס חאן סירב לפתוח במלחמה עם ח'ווארזם משום שהוא הרוויח הרבה מהסחר איתה, מה גם שהיה שרוי במלחמה עם שושלת ג'ין במזרח ולא רצה לפתוח חזית נוספת במערב.
עוד באותה שנה (1218) שלח ג'ינגיס משלחת של 500 איש כדי לפתוח באופן רשמי את קו המסחר עם ח'ווארזם. כאשר הגיעה המשלחת לעיר אוטרר בח'ווארזם, מושל העיר ציווה לעצור את כל המונגולים באשמת ריגול. בתגובה ג'ינגיס חאן שלח קבוצה נוספת של שלושה שגרירים מהם שניים מונגולים ואחד מוסלמי כדי לפגוש את השאה ולדרוש ממנו את שחרורם של חברי המשלחת ולהעניש את מושל העיר. השאה בתגובה הוציא להורג את שלושת השגרירים ושלח את גופותיהם חזרה לחאן וגם הורה להרוג את כל חברי המשלחת המונגולית. בעיני ג'ינגיס חאן נחשבו השגרירים כחסינים דיפלומטית, כמי שאסור לפגוע בהם. הדבר הוביל לפלישה לח'ווארזם ב-1219 שהוביל ג'ינגיס חאן בעצמו.
ג'ינגיס חאן אסף צבא אדיר שמוערך בין 200,000 ל-300,000 חיילים ביחד עם המצביאים הטובים ביותר שלו. בנוסף הוא צירף לצבא שלו חיילים זרים כמו מומחים סינים ללוחמת מצור ולבניית גשרים. בפלישה לפרס השתמש החאן לראשונה במתקפה לא ישירה, שלימים תהפוך למודל של צבאות רבים, כגון גרמניה הנאצית. ג'ינגיס חאן פיצל את כוחותיו לשלושה, ושלח אחד מהם לרדוף אחרי השאה ולהורגו, בזמן שיתר הצבא ישמיד את כוחותיו של המלך ויהרוס את המדינה.
לשאה היה צבא בגודל של כ-400,000 חיילים בקירוב, אך הוא לא אורגן לצבא אחד אלא פוצל בין ערים שונות, משתי סיבות. הראשונה היא שהשאה פחד שכל צבאו יהיה מאורגן כיחידה אחת, תחת פיקוד אחד. הסיבה השנייה היא שדיווחים שהגיעו מסין אמרו שהמונגולים לא מומחים בלוחמת מצור, ומתקשים לכבוש ערים ומבצרים שנמצאים מאחורי חומה. החלטות אלו של השאה התבררו מאוחר יותר כשגיאות חמורות שעלו לו בממלכתו.